b'\n_START_ARTICLE_\nGreen Care\n_START_SECTION_\nGreen Care eri maissa\n_START_PARAGRAPH_\nIso-Britannia ja Ruotsissa on etup\xc3\xa4\xc3\xa4ss\xc3\xa4 keskittynyt sosiaaliseen ja terapeuttiseen puutarhanhoitoon ja puutarhaterapiaan. Suomessa, Norjassa ja osin Saksassa ja It\xc3\xa4vallassa el\xc3\xa4inavusteiset palvelut ovat yleisimpi\xc3\xa4. Alankomaissa, Belgiassa Tanskassa hoivamaatalous ovat yleisi\xc3\xa4.\n_START_SECTION_\nGreen Care Suomessa\n_START_PARAGRAPH_\nGreen Care -toiminta Suomessa on suhteellisen nuori toimiala. T\xc3\xa4st\xc3\xa4 syyst\xc3\xa4 alalla on paljon tutkimus- ja hanketoimintaa, jolla pyrit\xc3\xa4\xc3\xa4n kehitt\xc3\xa4m\xc3\xa4\xc3\xa4n ja luomaan Suomessa toimivia toimintamalleja. Green Care -palvelut jaetaan Suomessa kahteen luokkaan Luontohoivan ja Luontovoiman palveluihin.\n_START_SECTION_\nLuontohoiva\n_START_PARAGRAPH_\nLuontohoiva-palvelut ovat sosiaali- ja terveysalan lakeja ja s\xc3\xa4\xc3\xa4d\xc3\xb6ksi\xc3\xa4 noudattavia palveluja, joissa hy\xc3\xb6dynnet\xc3\xa4\xc3\xa4n esimerkiksi luonto- tai el\xc3\xa4inavusteisia menetelmi\xc3\xa4. Palveluntuottajalta vaaditaan sosiaali- ja terveysalan tutkintoa tai yhteisty\xc3\xb6t\xc3\xa4 kyseisen tutkinnon omaavan kanssa.\n_START_SECTION_\nLuontovoima\n_START_PARAGRAPH_\nLuontovoima-palvelut ovat ennalta ehk\xc3\xa4isevi\xc3\xa4 ja terveytt\xc3\xa4 yll\xc3\xa4pit\xc3\xa4vi\xc3\xa4 tavoitteellisia luontoperustaisia palveluja. Luontovoiman palveluihin kuuluvat esimerkiksi virkistys ja hyvinvointipalvelut, harrastus-, kasvatus- ja opetuspalvelut sek\xc3\xa4 luontomatkailupalvelut.'